ଶ୍ରୀନଗରଃ ଜାମ୍ମୁକାଶ୍ମୀରରେ ପୁଣିଥରେ ଆରମ୍ଭ ହୋଇଯାଇଛି ଅପରେସନ ଅଲଆଉଟ। ରକ୍ଷା ମନ୍ତ୍ରଣାଳୟ ଅସ୍ତ୍ରବିରତି ନିର୍ଦ୍ଦେଶ ଉଠାଇଦେବା ପରେ, ସେନା ପକ୍ଷରୁ ଏହା ପ୍ରଥମ ଅପରେସନ । ଅପରେସନ ଆରମ୍ଭରୁ ହିଁ ସେନାକୁ ଏକ ବଡ ଧରଣର ସଫଳତା ମିଳିଛି। ସୋମବାର ବାନ୍ଦିପୁରା ସେକ୍ଟରରେ ଭାରତୀୟ ଯବାନଙ୍କ ଗୁଳିରେ ୪ ଜଣ ଆତଙ୍କବାଦୀ ନିହତ ହୋଇଛନ୍ତି। ସୋମବାର ବିଜବେହାରା ଅଂଚଳରେ ଆତଙ୍କବାଦୀମାନେ ଲୁଚି ରହିଥିବା ଖବର ପାଇଥିଲେ ସୁରକ୍ଷାକର୍ମୀ। ଏହାପରେ ସେହି ଅଞ୍ଚଳକୁ ଘେରିରହି ଆରମ୍ଭ କରିଥିଲେ ସର୍ଚ୍ଚ ଅପରେସନ।
ରମଜାନ ମାସକୁ ଆଖିରେ ରଖି କାଶ୍ମୀରରେ ଶାନ୍ତି ଫେରାଇ ଆଣିବା ପାଇଁ କେନ୍ଦ୍ର ସରକାର ୧୬ ମଇରୁ ଅପରେସନକୁ ସ୍ଥଗିତ ରଖିଥିଲେ। ଇଦ ପରେ ସରକାର ଏହାକୁ ହଟେଇଦେଇଛନ୍ତି ଓ ଆତଙ୍କବାଦୀଙ୍କ ବିରୋଧରେ ଆଉଥରେ ଅପରେସନ ପାଇଁ ନିର୍ଦ୍ଦେଶ ଦେଇଛନ୍ତି ।
